KOMMISSIONENS BESLUTNING

af 10. september 1999

om ændring af beslutning 92/260/EØF og 93/197/EØF for så vidt angår dyresundhedsmæssige betingelser for midlertidig og anden indførsel af registrerede heste fra De Forenede Arabiske Emirater

(meddelt under nummer K(1999) 2795)

(EØS-relevant tekst)

(1999/613/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 15, litra a), og artikel 16, og

ud fra følgende betragtninger:

(1) Ved Kommissionens beslutning 92/260/EØF(2), senest ændret ved beslutning 1999/228/EF(3), og Kommissionens beslutning 93/197/EØF(4), senest ændret ved beslutning 1999/252/EF(5), blev der fastsat dyresundhedsmæssige betingelser og bestemmelser om udstedelse af sundhedscertifikat for henholdsvis midlertidig indførsel og anden indførsel af registrerede heste bl.a. fra De Forenede Arabiske Emirater;

(2) ifølge et nyt EF-veterinærbesøg i De Forenede Arabiske Emirater ser det ud til, at veterinærtjenesterne har dyresundhedssituationen i dette land under tilfredsstillende kontrol, navnlig er hovdyrs bevægelser og deres sundhedstilstand tilstrækkeligt kontrolleret;

(3) der har aldrig været rapporteret om tilfælde af afrikansk hestepest i De Forenede Arabiske Emirater, og der har været forbud mod vaccination mod sygdommen i over et år; desuden har der være foretaget en række serologiske undersøgelser på hele landets område, og de tilfredsstillende resultater heraf er blevet meddelt medlemsstaterne og Kommissionen;

(4) betingelserne for indførsel af hovdyr til landet er mindst lige så strenge som betingelserne for indførsel af hovdyr til Fællesskabet; derfor bør landet betragtes som et lavrisikoområde for angreb af afrikansk hestepest udefra;

(5) der bør vedtages dyresundhedsmæssige betingelser og bestemmelser om udstedelse af sundhedscertifikat ud fra dyresundhedssituationen i det pågældende tredjeland; der er her kun tale om registrerede heste, som indføres midlertidigt eller endeligt fra De Forenede Arabiske Emirater;

(6) beslutning 92/260/EØF og 93/197/EØF bør ændres i overensstemmelse hermed;

(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 92/260/EØF foretages følgende ændringer:

1) I bilag II affattes kapitel III, litra d), første led, i sundhedscertifikat E således: "- enten:

- afsenderlandet i isolation (3)

- eller på et dertil anvist sted under officielt veterinært tilsyn i De Forenede Arabiske Emirater (AE) (3)."

2) I bilag II affattes kapitel III, litra i), fjerde led, i sundhedscertifikat E således: "- en test for hestepest ifølge bilag D til Rådets direktiv 90/426/EØF enten

- ved to lejligheder ved blodprøver taget med et interval på mellem 21 og 30 dage, den... (5) og den... (5), idet den anden test skal være foretaget inden for de sidste ti dage forud for udførslen (3), enten med negative reaktioner, hvis hesten ikke er vaccineret (3) (4), eller uden øget antistoftal, hvis hesten er vaccineret (3) (4)

eller

- ved én lejlighed ved en blodprøve taget inden for de sidste ti dage forud for udførslen den... (5), med negativ reaktion, hvis hesten skal afsendes fra De Forenede Arabiske Emirater (AE) (3) (4)."

3) I bilag II indsættes i sundhedscertifikat A, B, C, D og E, kapitel III, litra d), sidste led, "De Forenede Arabiske Emirater (AE)" i alfabetisk orden efter ISO-koden på listen over tredjelande.

Artikel 2

I bilag II til beslutning 93/197/EØF foretages følgende ændringer i kapitel III i sundhedscertifikat E:

1) Litra d) affattes således: "d) det har i tre måneder umiddelbart forud for udførslen (eller siden fødslen, hvis det er under tre måneder gammelt, eller siden ankomsten, hvis det er indført direkte fra Det Europæiske Fællesskab inden for de foregående tre måneder) opholdt sig på bedrifter under veterinært tilsyn i afsenderlandet og har været holdt i godkendt isolation beskyttet mod insektvektorer enten

- i fyrre dage forud for afsendelsen (3)

eller

- i tredive dage forud for afsendelsen fra De Forenede Arabiske Emirater (AE) (3)."

2) Litra k) affattes således: "k) det er blevet underkastet en test for hestepest ifølge bilag D til Rådets direktiv 90/426/EØF enten

- ved to lejligheder ved blodprøver taget med et interval på mellem 21 og 30 dage, den... (4) og den... (4), idet den anden prøve skal være foretaget inden for de sidste ti dage forud for udførslen (3), med negative reaktioner, hvis hesten ikke er vaccineret (3) eller uden øget antistoftal, hvis hesten er vaccineret (3)

eller

- ved én lejlighed ved en blodprøve taget inden for de sidste ti dage forud for udførslen den... (4), med negativ reaktion, hvis hesten skal afsendes fra De Forenede Arabiske Emirater (AE) (3)."

Artikel 3

Denne beslutning er rettet til medlemsstaterne.

Udfærdiget i Bruxelles, den 10. september 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18.8.1990, s. 42.

(2) EFT L 130 af 15.5.1992, s. 67.

(3) EFT L 83 af 27.3.1999, s. 77.

(4) EFT L 86 af 6.4.1993, s. 16.

(5) EFT L 96 af 10.4.1999, s. 31.